ซาวเออร์ (อัลบั้ม)

ซาวเออร์ (; เขียนด้วยตัวอักษรพิมพ์ใหญ่ทั้งหมด) เป็นสตูดิโออัลบั้มเปิดตัวของนักร้องและนักแต่งเพลงชาวอเมริกัน โอลิเวีย โรดริโก ออกจำหน่ายเมื่อวันที่ 21 พฤษภาคม ค.ศ. 2021 ภายใต้สังกัดเกฟเฟนเรเคิดส์ ประพันธ์โดยโรดริโกร่วมกับโปรดิวเซอร์ แดน นิโกร เดิมทีมีแผนจะทำเป็นอีพีแต่ภายหลังได้ขยายเป็นอัลบั้มเต็ม เนื่องจากความสำเร็จอย่างล้นหลามของซิงเกิลเปิดตัว "ไดเวอส์ไลเซินซ์" ที่กลายเป็นกระแสไวรัล

อิทธิพลจากแนวดนตรีและศิลปินที่โรดริโกชื่นชอบ อัลบั้มซาวเออร์ มีลักษณะเด่นเป็นแนวป็อป อัลเทอร์เนทิฟป็อป เบดรูมป็อป ป็อปพังก์ ทีนป็อป และป็อปร็อก ที่ผสมผสานตั้งแต่เพลงร็อกขับเคลื่อนด้วยกีตาร์อารมณ์กรุ่นแค้นไปจนถึงเพลงบัลลาดอะคูสติกที่เศร้าสะเทือนใจ เนื้อหาโดยรวมกล่าวถึงช่วงวัยรุ่น ความรักที่ล้มเหลว และความเจ็บปวดจากหัวใจสลาย โรดริโกอธิบายว่าอัลบั้มนี้สะท้อนถึงความเปราะบางและการเรียนรู้ของเธอในวัย 17 ปี โดยชื่อ "ซาวเออร์" หมายถึงอารมณ์ขมขื่นของวัยรุ่น เช่น ความโกรธ ความอิจฉา และความเศร้า ซึ่งมักถูกสังคมมองในแง่ลบ

ซาวเออร์ เป็นอัลบั้มเปิดตัวชุดแรกในประวัติศาสตร์ที่มีเพลงจากอัลบั้มเปิดตัวสองเพลงขึ้นอันดับหนึ่งบนชาร์ตบิลบอร์ดฮอต 100 ได้แก่ "ไดเวอส์ไลเซินซ์" และ "กูดฟอร์ยู" ส่วนซิงเกิลอื่น ๆ ได้แก่ "เดจาวู"' และ "เทรเตอร์" ก็ติดสิบอันดับแรกของชาร์ตเช่นกัน อัลบั้มนี้ทำลายสถิติของสปอติฟายสำหรับยอดสตรีมสูงสุดในสัปดาห์เปิดตัวของศิลปินหญิงทั่วโลก และขึ้นอันดับหนึ่งในหลายประเทศ รวมถึงสหรัฐบนชาร์ตบิลบอร์ด 200 นอกจากนี้ยังเป็นหนึ่งในอัลบั้มที่มียอดจำหน่ายสูงสุดของปี 2021

ซาวเออร์ ได้รับคำชื่นชมจากนักวิจารณ์ดนตรีอย่างกว้างขวาง โดยมองว่าเป็นอัลบั้มเปิดตัวที่แข็งแกร่งโดดเด่นด้วยเนื้อเพลงที่สมจริงและเข้าถึงได้ของโรดริโก ซึ่งสะท้อนประสบการณ์ของคนรุ่นเจนซี (Gen Z) สื่อหลายสำนักจัดให้อัลบั้มนี้อยู่ในรายชื่ออัลบั้มยอดเยี่ยมแห่งปี 2021 โดยบิลบอร์ด และโรลลิงสโตน ยกให้เป็นอัลบั้มอันดับหนึ่งของปีนั้น ในงานประกาศรางวัลแกรมมี ครั้งที่ 64 อัลบั้มซาวเออร์ และเพลง "ไดเวอส์ไลเซินซ์" คว้ารางวัลสาขาอัลบั้มเพลงป็อปยอดเยี่ยม และสาขาขับร้องเพลงป็อปเดี่ยวยอดเยี่ยม ตามลำดับ ขณะที่โรดริโกเองได้รับรางวัลสาขาศิลปินหน้าใหม่ยอดเยี่ยม นอกจากนี้ ยังมีภาพยนตร์คอนเสิร์ตบนยูทูบชื่อ ซาวเออร์พรอม (Sour Prom) และภาพยนตร์สารคดีบนดิสนีย์พลัสชื่อ ไดรฟิงโฮมทูยู (Driving Home 2 U) ที่สร้างขึ้นเพื่อเสริมอัลบั้มนี้ โรดริโกได้ออกคอนเสิร์ตทัวร์ใหญ่ครั้งแรกของเธอในชื่อเซาเออร์ทัวร์ระหว่างเดือนเมษายนถึงกรกฎาคม ค.ศ. 2022 ในปี 2023 อัลบั้มซาวเออร์ ได้รับการจัดอันดับอันดับที่ 358 ในรายชื่อ "500 อัลบั้มยอดเยี่ยมตลอดกาล" ของโรลลิงสโตน

 การตอบรับเชิงวิจารณ์ 

ซาวเออร์ ได้รับคำชื่นชมอย่างล้นหลามจากนักวิจารณ์ทันทีที่ออกจำหน่าย โดยมีความเห็นโดยทั่วไปว่าอัลบั้มนี้เป็นผลงานเปิดตัวที่แข็งแกร่ง ซึ่งส่งให้โรดรีโกกลายเป็นใบหน้าใหม่ของ "ป็อปรุ่นเจนซี" บนเว็บไซต์เมทาคริติก ซึ่งให้คะแนนแบบมาตรฐานเต็ม 100 จากบทวิจารณ์ของสำนักพิมพ์ต่าง ๆ อัลบั้มนี้ได้รับคะแนนเฉลี่ยถ่วงน้ำหนัก 83 จากบทวิจารณ์จำนวน 20 ฉบับ

ร็อบบิน เมอร์เรย์ จากนิตยสารแคลช ยกย่องซาวเออร์ ว่าเป็นแถลงการณ์ทางดนตรีป็อปอัน "กล้าหาญและงดงาม" ที่ "โดดเด่นเป็นเลิศตั้งแต่ต้นจนจบ" เขาอธิบายว่าทั้ง 11 เพลงในอัลบั้มล้วนมีศักยภาพที่จะกลายเป็น "ซิงเกิลฮิตระดับปรากฏการณ์" และชื่นชมความกล้าในการประพันธ์เนื้อร้องของโรดรีโกรวมถึงการถ่ายทอดที่เฉียบคม โดยยกให้เธอเป็น "ไอคอนคนใหม่ของวงการป็อปและหนึ่งในศิลปินที่เปี่ยมด้วยความกล้าที่สุด" ทาเทียนา เตนเรย์โร จากดิ เอ. วี. คลับ จัดให้ซาวเออร์ เป็นหนึ่งในผู้เข้าชิงตำแหน่งอัลบั้มป็อปยอดเยี่ยมแห่งปี 2021 พร้อมชี้ว่าอัลบั้มนี้ไม่มีเพลงที่เป็นตัวถ่วง เธอกล่าวว่าแต่ละเพลงสะท้อนด้านที่แตกต่างกันของศิลปะการสร้างสรรค์ของโรดรีโก โดยผสมผสานอิทธิพลทางดนตรีหลากหลายขณะยังคงสร้าง "สิ่งที่สดใหม่" เคต โซโลมอน จากหนังสือพิมพ์ไอ กล่าวถึงซาวเออร์ ว่าเป็น "ผลงานที่สมบูรณ์เกินคาด" และเป็น "ภาพสะท้อนอันงดงามของช่วงวัยรุ่น" นักวิจารณ์จากเอ็นเอ็มอี รีแอน เดลี กล่าวว่าโรดรีโกเป็นศิลปิน "หลายมิติ" ที่เขียนเพลงอย่างละเอียดลออ "ตั้งแต่เรื่องส่วนตัวอย่างเจาะจงไปจนถึงสิ่งที่ผู้ฟังทั่วไปเข้าถึงได้"

นีล แมคคอร์มิก จากเดอะเดลีเทลิกราฟ แสดงความเห็นว่าอัลบั้มซาวเออร์ โดดเด่นในด้านการผลิตดนตรีสมัยใหม่ ด้วยการผสมผสานเสียงดนตรีอะคูสติกและอิเล็กทรอนิกส์อย่างลงตัว โดยนำเอางานเขียนเพลงแบบดั้งเดิมของเทย์เลอร์ สวิฟต์ เสียงประสานแบบลอร์ด และน้ำเสียงกระซิบอันเป็นเอกลักษณ์ของบิลลี ไอลิช มาผสมเข้ากับความดุดันในสไตล์ของอลานิส มอริสเซตต์ และแอวริล ลาวีน ได้อย่างมีเอกภาพ ในทำนองเดียวกันนักวิจารณ์อีกคนหนึ่งคือ โรเบิร์ต คริสต์เกา กล่าวว่าโอลิเวีย โรดริโก "ชวนให้นึกถึงฮีโร่ของเธออย่างเทย์เลอร์ สวิฟต์ มากกว่าศิลปินร่วมชายฝั่งตะวันตกอย่างบิลลี ไอลิช" ด้วยโครงสร้างเพลงแบบย้อนยุคก่อนยุคที่เน้นแทร็กและฮุก พร้อมเนื้อเพลงที่สะท้อนถึงความมั่นคงทางอารมณ์ในแบบที่พ่อแม่ทุกคนภาวนาให้บุตรหลาน โดยเฉพาะบุตรสาวสามารถเข้าถึงได้ ไมเคิล วูด จากหนังสือพิมพ์ลอสแอนเจลิสไทมส์ เรียกอัลบั้มนี้ว่า "ป็อปรุ่นเจนเนอเรชันซีที่ไร้ที่ติ" ซึ่งมีตั้งแต่เสียงร็อกแบบคมชัดในยุคคริสต์ทศวรรษ 1990 ไปจนถึงเพลงบัลลาดอะคูสติกและเป็น "อัลบั้มป็อปที่มีความตระหนักรู้ในตนเองมากที่สุดในความทรงจำยุคหลัง ๆ" เมารา จอห์นสตัน จากนิตยสารเอนเตอร์เทนเมนต์วีกลี เห็นว่าความหนักแน่นของซาวเออร์ ถูกถ่วงดุลด้วยความอ่อนโยนและการตระหนักรู้ในตนเองของโรดริโก โดยเธอไม่ได้พยายามจะเป็น "ใครคนต่อไป" ของศิลปินคนใด แต่ถ่ายทอดประสบการณ์ชีวิตและรสนิยมทางดนตรีของตนออกมาเป็นเพลงป็อปที่ทรงพลังและมีจังหวะติดหู นักวิจารณ์จากนิตยสารโรลลิงสโตน แองจี มาร์โตชโช กล่าวเพิ่มเติมว่านอกเหนือจากอิทธิพลจากศิลปินต้นแบบแล้วโรดริโกยังได้ "เปิดเส้นทางสู่โลกใหม่ของดนตรีป็อปอย่างสิ้นเชิง" ในอัลบั้มซาวเออร์ โดยที่เธอ "เป็นผู้นำทางของตนเองอย่างเต็มภาคภูมิและเปี่ยมด้วยพลัง" ต่อมาในเดือนกรกฎาคม ค.ศ. 2022 นิตยสารโรลลิงสโตน จัดอันดับให้อัลบั้มซาวเออร์ อยู่ในลำดับที่ 39 ของอัลบั้มเปิดตัวที่ดีที่สุดตลอดกาล และใน ค.ศ. 2023 นิตยสารฉบับเดียวกันได้จัดอันดับให้อัลบั้มนี้อยู่ในลำดับที่ 358 ของอัลบั้มยอดเยี่ยมตลอดกาล

คริส วิลลิแมน จากวาไรตี กล่าวถึงอัลบั้มซาวเออร์ ว่า "ดีอย่างเหลือเชื่อ" และ "เป็นวัยรุ่นอย่างไม่อายใคร" ซึ่งแตกต่างจากศิลปินวัยรุ่นส่วนใหญ่ที่มักพยายามเลียนแบบดนตรีของผู้ใหญ่ เขายกย่องความชัดเจนในวิสัยทัศน์ทางดนตรีของโรดริโกและการทำงานของโปรดิวเซอร์แดน นิโกร เรเชล เซย์วิตซ์ จากเดอะไลน์ออฟเบสต์ฟิต เขียนชื่นชมว่าซาวเออร์ หลีกเลี่ยงการจำกัดตัวเองอยู่ในแนวดนตรีใดแนวหนึ่ง โดยสะท้อนให้เห็นถึงรสนิยมทางดนตรีที่กว้างขวางของโรดริโกได้อย่างลงตัว จอน คารามานิกา จากเดอะนิวยอร์กไทมส์ กล่าวว่า อัลบั้มนี้คือ "ผลงานเปิดตัวที่ละเอียดลึกซึ้งและโดดเด่นเป็นพิเศษ" ซึ่งถ่ายทอดมุมมองและอารมณ์ของโรดริโกที่ค่อย ๆ พัฒนาไปแบบเรียลไทม์ เฮเลน บราวน์ นักวิจารณ์จากดิอินดีเพ็นเดนต์ เห็นว่าซาวเออร์ ถ่ายทอดชีวิตวัยรุ่นในศตวรรษที่ 21 ออกมาเป็น "เพลงเล่าเรื่องที่สะท้อนความรู้สึกได้อย่างลึกซึ้ง" พร้อมชื่นชม "ความซื่อสัตย์ที่น่าหลงใหล" ของโรดริโก ซึ่งกล้าที่จะใช้ถ้อยคำหยาบคาย (เช่น เอฟเวิร์ด) แตกต่างจากศิลปินวัยรุ่นรุ่นก่อนที่มักจะไม่ทำเช่นนั้นจนกว่าจะถึงช่วงหลังผ่านวิกฤตชีวิตไปแล้ว เธอยังกล่าวด้วยว่าความเป็นธรรมชาติในเสียงดนตรีของอัลบั้มนี้ช่วยทำลาย "ความแวววาวฉาบฉวยที่เรามักคาดหวังจากศิลปินหญิงแนวป็อป"

โอลิเวีย ฮอร์น จากพิตช์ฟอร์ก ให้ความเห็นว่าอัลบั้มนี้เป็น "คอลเลกชันเพลงอกหักที่พลิ้วไหวและเปี่ยมด้วยความโกลาหลอย่างมีเสน่ห์" ที่เต็มไปด้วยความเศร้าและความซุกซน พร้อมสังเกตว่าโรดริโกกล้าใช้ภาษาที่มักถูกห้ามตามข้อสัญญาด้านศีลธรรมของศิลปินสังกัดดิสนีย์ อย่างไรก็ตามฮอร์นตั้งข้อสังเกตว่าโรดริโก "ให้ความสำคัญกับเนื้อหามากกว่ารูปแบบ" ในบางช่วง โดยเลือกใช้สัมผัสคำที่เรียบง่ายวลีที่ตรงไปตรงมาและคุณภาพเสียงแบบงานบันทึกเสียงด้วยตนเอง (DIY recording) ที่เผยให้เห็นข้อบกพร่องของเสียงร้องอย่างชัดเจน เรเชล อาโรเอสติ จากเดอะการ์เดียน กล่าวว่าซาวเออร์ เป็น "ป็อปยูโฟเรียที่เปล่งประกาย" ที่สะท้อนความโกรธ ความอิจฉา และความสับสนได้อย่างมีพลัง และ "เป็นหนึ่งในอัลบั้มอกหักที่ตรงไปตรงมาและจริงใจที่สุดเท่าที่เคยมีมา" แม้ว่าโดยส่วนใหญ่แล้วอัลบั้มจะคงสไตล์แบบเดียวกับเพลง "ไดเวอส์ไลเซินซ์" จึงให้ผลลัพธ์ที่งดงามและลึกซึ้ง แต่ไม่ค่อยกล้าเสี่ยงหรือแหวกแนวมากนัก คริส เดอวิลล์ จากสเตริโอกัม ระบุว่าแม้ว่าเนื้อเพลงของโรดริโกบางช่วง "อาจดูเหมือนสิ้นหวังและยังไม่โตเต็มที่" และจังหวะของอัลบั้มอาจทำให้รู้สึก "ชวนเหนื่อยล้า" ในบางตอน แต่อัลบั้มนี้กลับประสบความสำเร็จด้วยการ "เปลี่ยนข้อบกพร่องให้กลายเป็นอาวุธทางศิลปะ" เขามองว่าซาวเออร์ เป็น "การเดินทางผ่านความเจ็บปวดจากการอกหักของวัยเยาว์" ที่อ่อนแรงลงเพียงเมื่อโรดริโก "เล่นในพื้นที่ปลอดภัยมากเกินไป" ส่วนเจเนสซา วิลเลียมส์ จากดีไอวาย เห็นว่าโรดริโก "เปล่งประกายอย่างแท้จริง" เมื่อเธอก้าวไปข้างหน้าอย่างมั่นคง แทนที่จะจมอยู่ใน "ความขมขื่นของบทบาทเหยื่อ"

ในบทสัมภาษณ์นิตยสารบิลบอร์ด ฉบับ ค.ศ. 2024 ชาร์ลี เอ็กซ์ซีเอ็กซ์ให้สัมภาษณ์กับคริสติน โรบินสัน โดยกล่าวว่า "เธอมองว่าอัลบั้มซักเกอร์ ในปี 2014 ของตนเอง เป็นความพยายามที่จะทำในสิ่งเดียวกับที่ซาวเออร์ ของโอลิเวีย โรดริโก ทำได้ดียิ่งกว่าอย่างเห็นได้ชัด"

 รางวัล 
 รางวัลและการเสนอชื่อ 
โรดริโกได้รับการเสนอชื่อ 7 ครั้งจากงานประกาศผลรางวัลแกรมมีประจำปี ครั้งที่ 64 รวมถึงอัลบั้มแห่งปีและอัลบั้มเพลงป็อปยอดเยี่ยม สำหรับเพลงในอัลบั้ม; บันทึกเสียงแห่งปี เพลงแห่งปี และขับร้องเพลงป็อปเดี่ยวยอดเยี่ยมสำหรับเพลง "ไดเวอรส์ไลเซินซ์"; และศิลปินหน้าใหม่ยอดเยี่ยม เธอกลายเป็นศิลปินที่อายุน้อยที่สุดคนที่สอง (อายุ 18 ปี) ที่ได้รับการเสนอชื่อเข้าชิงรางวัลแกรมมีทั้ง 4 ประเภทในรางวัลใหญ่ต่อจากบิลลี ไอลิช (อายุ 17 ปี สำหรับงานประกาศรางวัลแกรมมีประจำปี ครั้งที่ 62 ในปี ค.ศ. 2020) เทย์เลอร์ สวิฟต์, แจ็ก แอนโตนอฟฟ์ และเซนต์ วินเซนต์ ได้รับการเสนอชื่อเข้าชิงรางวัลอัลบั้มแห่งปีของซาวเออร์ ในฐานะนักแต่งเพลงที่ได้รับเครดิตในการแก้ไข แต่ภายหลังถูกถอดถอนโดยสถาบันการบันทึกเสียงเนื่องจากพวกเขา "ไม่มีส่วนร่วมอย่างแข็งขัน" ในการสร้างซาวเออร์

+รายชื่อรางวัลและการเสนอชื่อที่ได้รับของ ซาวเออร์ ปี รางวัล สาขา ผลอ้างอิง2021 อเมริกันมิวสิกอะวอดส์ อัลบั้มป็อปโปรด  แอปเปิลมิวสิกอะวอดส์ อัลบั้มแห่งปี  อาเรียมิวสิกอะวอร์ดส์ ศิลปินนานาชาติยอดเยี่ยม  เดนนิชมิวสิกอะวอดส์ อัลบั้มนานาชาติแห่งปี  ลอส40 มิวสิกอะวอดส์ อัลบั้มสากลยอดเยี่ยม  พีเพิลส์ชอยซ์อะวอดส์ อัลบั้มแห่งปี  ยูเคมิวสิกวิดีโออะวอดส์ โปรเจ็กวิดีโอพิเศษที่ดีที่สุด 2022 บิลบอร์ดมิวสิกอะวอดส์ ท็อป บิลบอร์ด 200 อัลบั้ม  ดาร์บีโกลด์มิวสิกอะวอดส์ อัลบั้มป็อปยอดเยี่ยม  อัลบั้มแห่งปี  รางวัลแกรมมี อัลบั้มแห่งปี  อัลบั้มเพลงป็อปยอดเยี่ยม  รางวัลจูโน อัลบั้มนานาชาติแห่งปี   พรีมิออส โอเดออน อัลบั้มสากลยอดเยี่ยมแห่งปี 

 รายการสิ้นปี 
นักวิจารณ์และสื่อสิ่งพิมพ์จำนวนมากระบุให้ ซาวเออร์ อยู่ในการจัดอันดับอัลบั้มที่ดีที่สุดของปี ค.ศ. 2021 ซึ่งมักจะอยู่ในสิบอันดับแรก
+ อันดับสิ้นปีของ ซาวเออร์ สิ่งพิมพ์/วิจารณ์ รางวัล อันดับ อ้างอิงบีบีซี 21 อัลบั้มที่ดีที่สุดของปี 20213บิลบอร์ด 50 อัลบั้มที่ดีที่สุดของปี 2021: สตาฟลิสต์1เดอะการ์เดียน 50 อัลบั้มที่ดีที่สุดของปี 20218ลอสแอนเจลิสไทมส์ 10 อัลบั้มที่ดีที่สุดของปี 20212เดอะนิวยอร์กไทมส์ อัลบั้มที่ดีที่สุดของจอน คารามานิกา ในปี 20213 อัลบั้มที่ดีที่สุดของจอน พาเรเลส ในปี 20218 อัลบั้มที่ดีที่สุดของลินด์เซย์ โซลาดซ์ ในปี 20216เอ็นเอ็มอี 50 อัลบั้มที่ดีที่สุดของปี 202110พิตช์ฟอร์ก 50 อัลบั้มที่ดีที่สุดของปี 202121โรเบิร์ต คริสเกา ดีนส์ลิสต์: 20214โรลลิงสโตน 50 อัลบั้มที่ดีที่สุดของปี 2021 1วาไรตี อัลบั้มที่ดีที่สุดของปี 20217

 รายการเพลง 
เครดิตดัดแปลงจากซับในอัลบั้ม เพลงทั้งหมดจัดทำโดยแดน นิโกร ยกเว้นที่ระบุไว้

 ชาร์ต 

 ชาร์ตรายสัปดาห์ 
+ การแสดงชาร์ตรายสัปดาห์ของ ซาวเออร์ ชาร์ต (2021–2022) ตำแหน่งสูงสุด Argentine Albums (CAPIF) 1 Croatian International Albums (HDU) 8 Finnish Albums (Suomen virallinen lista) 2 Greek Albums (IFPI) 3 Japan Hot Albums (Billboard Japan) 22 Lithuanian Albums (AGATA) 3 Slovak Albums (ČNS IFPI) 1

 ชาร์ตรายเดือน 
+ การแสดงชาร์ตรายเดือนของ ซาวเออร์ ชาร์ต (2021) ตำแหน่งสูงสุด Uruguayan Albums (CUD) 4

 ชาร์ตสิ้นปี 
+การแสดงชาร์ตสิ้นปี 2021 ของ ซาวร์ ชาร์ต (2021) ตำแหน่ง Australian Albums (ARIA) 1 Austrian Albums (Ö3 Austria) 5 Belgian Albums (Ultratop Flanders) 3 Belgian Albums (Ultratop Wallonia) 34 Canadian Albums (Billboard) 4 Danish Albums (Hitlisten) 5 Dutch Albums (Album Top 100) 2 French Albums (SNEP) 57 German Albums (Offizielle Top 100) 29 Irish Albums (IRMA) 1 Italian Albums (FIMI) 43 New Zealand Albums (RMNZ) 1 Norwegian Albums (VG-lista) 1 Polish Albums (ZPAV) 68Portuguese Albums (AFP) 7 Spanish Albums (PROMUSICAE) 7 Swedish Albums (Sverigetopplistan) 3 Swiss Albums (Schweizer Hitparade) 13 UK Albums (OCC) 4 US Billboard 200 2
+ การแสดงชาร์ตสิ้นปี 2022 ของ ซาวเออร์ ชาร์ต (2022) ตำแหน่ง Australian Albums (ARIA) 4 Austrian Albums (Ö3 Austria) 5 Belgian Albums (Ultratop Flanders) 8 Belgian Albums (Ultratop Wallonia) 34 Canadian Albums (Billboard) 8 Dutch Albums (Album Top 100) 6 French Albums (SNEP) 83 German Albums (Offizielle Top 100) 25 Italian Albums (FIMI) 82 New Zealand Albums (RMNZ) 4 Swedish Albums (Sverigetopplistan) 14 Swiss Albums (Schweizer Hitparade) 21 UK Albums (OCC) 5 US Billboard 200 8

 การรับรอง 

! scope="row"|Iceland (FHF)
|Gold
|2,500
|-



 ประวัติการจำหน่าย 
+วันที่เผยแพร่และรูปแบบของ ซาวเออร์ ภูมิภาค วันที่ รูปแบบ ค่าย รุ่น แคตตาล็อก อ้างอิง หลากหลาย 21 พฤษภาคม 2021  เกฟเฟน มาตรฐาน หลากหลาย Citations concerning Sour release formats:




  21 พฤษภาคม 2021 ซีดี ดีลักซ์ B003378402  เยอรมนี 25 พฤษภาคม 2021 เทป ยูนิเวอร์แซลมิวสิกเยอรมนี มาตรฐาน 137100  ญี่ปุ่น 2 มิถุนายน 2021 ซีดี ยูนิเวอร์แซลมิวสิกเจแปน UICF–9070   2 มิถุนายน 2021 ดีลักซ์ UICF–9071  บราซิล 2 กรกฎาคม 2021 ยูนิเวอร์แซลมิวสิกบราซิล มาตรฐาน 26060243807744  เม็กซิโก15 สิงหาคม 2021ซีดียูนิเวอร์แซลมิวสิกเม็กซิโกมาตรฐาน1106628153 เยอรมนี 19 สิงหาคม 2021 แผ่นเสียง (สีฟ้า) เกฟเฟน ดีลักซ์ N/A  สหรัฐ 19 สิงหาคม 2021 แผ่นเสียง (เออร์เบินเอาต์ฟิตเตอร์สเอ็กซ์คลูซีพโอเพคเพอร์เพิล) มาตรฐาน N/A  หลากหลาย 20 สิงหาคม 2021 แผ่นเสียง 3810641  20 สิงหาคม 2021 แผ่นเสียง (แอมะซอนเอ็กซ์คลูซีพแทรนพาเรนต์ไวโอเล็ต) N/A  20 สิงหาคม 2021 แผ่นเสียง (สีฟ้า) ดีลักซ์ B003382701  20 สิงหาคม 2021 แผ่นเสียง (สีม่วงแดงโปร่งใส) มาตรฐาน 3811948  เยอรมนี 20 สิงหาคม 2021 แผ่นเสียง (หนังลูกวัวคริสตัล) ยูนิเวอร์แซลมิวสิกเยอรมนี 136592  20 สิงหาคม 2021 แผ่นเสียง (สีม่วงแดงโปร่งใส) อินเตอร์สโคป 3811948  สหราชอาณาจักร 20 สิงหาคม 2021 แผ่นเสียง (หนังลูกวัวคริสตัล) พอลีดอร์ 3811946  20 สิงหาคม 2021 แผ่นเสียง (คริสตัลบานเย็น) เกฟเฟน 3811948 สหรัฐ 20 สิงหาคม 2021 แผ่นเสียง (สีฟ้า) อินเตอร์สโคป ดีลักซ์ N/A  แคนาดา 27 สิงหาคม 2021 แผ่นเสียง (หนังลูกวัวคริสตัล) มาตรฐาน B003382301  ออสเตรเลีย 28 สิงหาคม 2021 แผ่นเสียง (สีฟ้า) เกฟเฟน ดีลักซ์ B003382701  ญี่ปุ่น 28 มกราคม 2022  ยูนิเวอร์แซลมิวสิกเจแปน เจแปนสเปเชียล UICF-9072 

 อ้างอิง 

หมวดหมู่:อัลบั้มเปิดตัวครั้งแรกในปี พ.ศ. 2564
หมวดหมู่:อัลบั้มเพลงของโอลิเวีย โรดริโก
หมวดหมู่:รางวัลแกรมมี สาขาอัลบั้มเพลงป็อปยอดเยี่ยม
หมวดหมู่:อัลบั้มเพลงแนวป็อปโดยศิลปินชาวอเมริกัน